મા બાપને ભૂલશો નહિ ભૂલો  ભલે  બીજું  બધું  મા બાપને  ભૂલશો નહિ અગણિત છે  ઉપકાર એના એ કદી વિસરશો નહિ  પથ્થર પૂજ્યા  પૃથ્વી  તણા  ત્યારે દીઠું  તમ મુખડું એ પુનિત જનના કાળજાં  પથ્થર બની છુંદશો નહિ કાઢી   મુખેથી  કોળીયા  મ્હોંમાં   દઈ  મોટા  કર્યા અમૃત  તણાં   દેનાર  સામે   ઝેર  ઉગળશો  નહિ  લાખો  લડાવ્યાં  લાડ  તમને  કોડ  સૌ  પૂરા  કર્યા એ  કોડના પૂરનારના  કોડને પૂરવા  ભૂલશો  નહિ લાખો  કમાતા  હો  ભલે   મા  બાપ જેથી ના ઠર્યા એ લાખ નહિ પણ રાખ છે એ માનવું ભૂલશો નહિ  સંતાનથી  સેવા  ચાહો  તો  સંતાન  છો  સેવા કરો જેવું  કરો   તેવું  ભરો  એ  ભાવના  ભૂલશો  નહિ ભીને  સૂઈ  પોતે   અને  સુકે   સુવડાવ્યા   આપને એ  અમીમય  આંખને   ભૂલીને   ભીંજવશો  નહિ  પુષ્પો  બિછાવ્યાં  પ્રેમથી  જેણે   તમારા  રાહ  પર એ રાહબરના  રાહ  પર કંટક  કદી  બનશો  નહિ ધન ખરચતાં મળશે બધું   માતા પિતા મળશે નહિ પલ પલ પુનિત  એ ચરણની  ચાહના ભૂલશો નહિ -સંત પુનિત ક્લીક કરો અને સાંભળોઃ